2.

henstiller til Rådet, Kommissionen og Unionens højtstående repræsentant/næstformanden i Kommissionen: Om forhandlingsførelsen a) at sikre, at den nye partnerskabs- og samarbejdsaftale udgør en omfattende ramme for den videre udvikling af forbindelser og behandler alle prioriterede områder, herunder menneskerettigheder, retsstatsprincippet, god regeringsførelse og demokratisering, unge og uddannelse, økonomisk udvikling, handel og investering, energi og transport, miljømæssig bæredygtighed og vand, og bekæmper fælles trusler og udfordringer Politisk dialog og samarbejde b) at sikre, at EU's engagement er i overensstemmelse med andre EU-politikker, og at princippet »mere for mere« anvendes, med særlig vægt på at støtte politiske, retlige, økonomiske og sociale reformer c) at arbejde tæt sammen med Kasakhstan om at fremme regionalt samarbejde og forbedringen af naboforbindelserne i Centralasien og sikre, at partnerskabs- og samarbejdsaftalen indeholder bestemmelser om regionalt samarbejde inden for den centralasiatiske region, bl.a. støtte til tillidsskabende foranstaltninger, hvor det er relevant, især på områder som vand- og ressourceforvaltning, grænseforvaltning samt bekæmpelse af ekstremisme og terrorisme; at anbefale, at dette samarbejde bør fremme udveksling af erfaring og medtage civilsamfundsorganisationernes henstillinger d) at søge Kasakhstans støtte med henblik på at sikre hurtige fremskridt mod etableringen af en konstant sikkerhedsdialog på højt plan mellem EU og Centralasien i regionalt format for at tackle fælles udfordringer og trusler e) at samarbejde med Kasakhstan og andre centralasiatiske stater samt med lokale, regionale og internationale aktører med henblik på at fremme sikkerhed og udvikling i Afghanistan f) at støtte EU's indsats på områderne for uddannelse, retsstatsprincip, miljø og vand, bl.a. gennem nyetablerede støtteplatforme og målrettet bistand, samt at inddrage de lokale ngo'er og civilsamfundsorganisationer i EU's dialog med den kasakhiske regering på de områder, hvor dette er relevant og muligt og, i betragtning af de nuværende vanskeligheder ved registrering af ngo'er og civilsamfundsorganisationer, og at denne dialog ikke begrænses til de, der er officielt registrerede g) at stimulere Kasakhstan til at samarbejde med sine naboer for at nå frem til en fælles løsning om Det Kaspiske Havs status h) at støtte politiske reformer og institutionel kapacitetsopbygning gennem målrettet teknisk bistand (dvs. udveksling af eksperter) Menneskerettigheder og grundlæggende frihedsrettigheder i) at sikre, at partnerskabs- og samarbejdsaftalen indeholder klausuler og referencer vedrørende beskyttelse og fremme af menneskerettigheder, som fastsat i den kasakhiske forfatning, og i videst muligt omfang fastholder de standarder, der er fastsat af Europarådet (Venedigkommissionen), OSCE og FN, som Kasakhstan har forpligtet sig til at respektere j) indtrængende at opfordre de kasakhiske myndigheder til at gøre deres yderste for at forbedre menneskerettighedssituationen i landet k) at understrege, at fremskridt i forhandlingen af den nye partnerskabs- og samarbejdsaftale bør hænge sammen med fremskridt i politiske reformer; opfordrer indtrængende Kasakhstan til at fortsætte sin erklærede reformpolitik med henblik på at skabe et åbent og demokratisk samfund med et uafhængigt civilsamfund og en uafhængig opposition, og respektere de grundlæggende rettigheder og retsstatsprincippet; at yde passende bistand fra EU's side til gennemførelse af disse reformer l) at udtrykke dyb bekymring over de tilbageholdelser, der foretages uden bevis for lovovertrædelser, som kan betragtes som politisk motiverede, og som er et udtryk for tilsidesættelse af Parlamentets beslutning af 15. marts 2012 om løsladelse af alle personer, der tilbageholdes på baggrund af politisk motiverede anklager m) at opfordre de kasakhiske myndigheder til i den forbindelse omgående og upartisk at undersøge alle påstande om tortur og mishandling i forbindelse med volden i Sjanaosen og stille gerningsmændene til ansvar, at frafalde den vage anklage om tilskyndelse til social disharmoni, at løslade de politiske aktivister fra oppositionen, der er varetægtsfængslet på dette grundlag, og revidere lovgivningen om forsamlingsfrihed med henblik på at bringe den i overensstemmelse med Kasakhstans internationale forpligtelser vedrørende forsamlingsfrihed n) at udtrykke stor bekymring over den retssag som anklagemyndigheden i Kasakhstan har anlagt den 20. november 2012 med påstand om at forbyde det uregistrerede oppositionsparti Alga, Khalyk Maidany sammenslutningen og et antal mediekilder for oppositionen som ekstremister; understreger på det kraftigste, at den berettigede kamp mod terrorisme og ekstremisme ikke bør bruges som en undskyldning for at forbyde oppositionsaktiviteter og hæmme ytringsfriheden o) at udtrykke dyb bekymring over dommen over Vladimir Kozlov, Akzhanat Aminov og Serik Sapargali efter en retssag med adskillige proceduremæssige mangler, der har resulteret i en yderligere begrænsning af oppositionens frihed i Kasakhstan; at opfordre de kasakhiske myndigheder til at give Kozlov, Aminov og Sapargaly mulighed for en retfærdig og gennemsigtig appelproces p) at insistere på, at Kasakhstan i højere grad overfører sin handlingsplan for menneskerettigheder på lovgivningen og fortsætter med at gennemføre den i sin helhed med støtte i henstillingerne fra Venedigkommissionen, og at det gør brug af EU's tekniske bistand under retsstatsinitiativet q) at opfordre Kasakhstan til som medlem af Venedigkommissionen at vise sit engagement i Europarådets standarder ved at samarbejde med Venedigkommissionen, bl.a. ved at forelægge specifikke lovforslag og nyligt vedtagne love for Venedigkommissionen for kommentarer og gennemføre Venedigkommissionens henstillinger; r) at insistere på, at de kasakhiske myndigheder indgår bindende forpligtelser til fuldt ud at bringe retssystemet på linje med internationale standarder og at sikre, at gennemførelsen fremmer den reelle medie-, ytrings- og foreningsfrihed, religions- og trosfrihed og et uafhængigt retsvæsen i Kasakhstan s) at insistere på forbedret adgang til domstolene, et uafhængigt retsvæsen og at justitsministeriet overdrages kontrollen med og ansvaret for forvaltningen af fængslerne t) at opfordre Kasakhstan til øjeblikkeligt at løslade politiske fanger, som er dømt af politiske årsager, og sætte en stopper for politisk motiverede arrestationer og domsfældelser, der foretages på baggrund af den vage anklage om »tilskyndelse til social disharmoni« u) indtrængende at opfordre de kasakhiske myndigheder til at ændre artikel 164 i Kasakhstans straffelovgivning om »tilskyndelse til social disharmoni« med henblik på at bringe den i overensstemmelse med den internationale menneskerettighedslovgivning v) at insistere på, at Kasakhstan bør genoverveje de restriktive ændringsforslag til forvaltningsloven og den seneste religionslov og bringe vilkårlige razziaer, forhør, trusler og bøder rettet mod religiøse mindretalsgrupper til ophør w) at indlede forhandlinger om lempelse af visumreglerne mellem EU og Kasakhstan, eftersom dette vil medføre konkrete fordele for økonomisk, kulturel og videnskabelig udveksling og fremme de mellemfolkelige kontakter x) at insistere på, at Kasakhstan overholder henstillingerne fra FN's Komité mod Tortur og henstillingerne fra FN's særlige rapportør om tortur fra 2009; at opfordre Kasakhstan til at sikre uafhængige ngo'ers deltagelse i høringer om den kommende reform af straffeloven og strafferetsplejeloven y) at opfordre Kasakhstan til at undertegne og ratificere Romstatutten for Den Internationale Straffedomstol z) at insistere på etableringen af uafhængige civilsamfundsplatforme, der skal bidrage til inklusive udvekslinger inden for en række sektorer med henblik på at sikre, at civilsamfundets ambitioner og stemmer høres, og søge at finde finansielle midler til støtte herfor aa) at skærpe og styrke de årlige menneskerettighedsdialoger med henblik på at opnå synlige forbedringer, bl.a. ved at fastsætte konkrete referencer for at måle fremskridt og rapportere tilbage til Europa-Parlamentet ab) at intensivere og udvide anvendelsesområdet for udvekslingsprogrammer inden for uddannelse og kultur; at fremme og støtte juridisk uddannelse af lokale og regionale embedsmænd og medlemmer af retshåndhævende myndigheder med henblik på at bringe dem på linje med EU’s standarder; at give Kasakhstan opmuntring og støtte til at spille en ledende rolle i udformningen af et særligt uddannelsesprogram, der både er af akademisk og faglig karakter, mellem EU og centralasiatiske lande Det økonomiske samarbejde ac) at understrege, at indgåelsen af den nye partnerskabs- og samarbejdsaftale vil indvirke positivt på en uddybning af det økonomiske samarbejde mellem EU's og Kasakhstans virksomheder, herunder SMV'er ad) at støtte lovgivning i overensstemmelse med WTO-reglerne, herunder kravene om lokalt indhold i henhold til aftalen om handelsrelaterede investeringsforanstaltninger (TRIMs), og bane vejen for strukturreformer og oprettelsen af en fungerende markedsøkonomi; at yde Kasakhstan teknisk kvalificeret bistand med henblik på at bane vejen for efterfølgende strukturreformer, øget konkurrenceevne og oprettelse af en social markedsøkonomi ae) at opfordre til fjernelse af told- og ikke-toldmæssige hindringer med henblik en udvidelse af samhandelen, navnlig inden for handel med tjenesteydelser og udenlandske investeringer at støtte ambitionerne om en harmonisering af standarderne inden for varehandel ud over de betingelser, WTO har opstillet, hvilket også vil medføre en udvidelse af handelsmulighederne af) at fremhæve betydningen af energisamarbejdet mellem EU og Kasakhstan, navnlig bestræbelserne for at udvikle den transkaspiske energikorridor; at sikre EU's fortsatte vægt på støtten til styrkelse af energisikkerhed og bæredygtig energiudvikling og tiltrækning af investeringer i energiprojekter af fælles og regional interesse ag) at sikre, at Kasakhstans deltagelse i den russisk ledede toldunion og den eurasiske økonomiske union ikke er en hindring for handel eller for økonomisk og finansielt samarbejde med EU eller for, at landet opfylder sine forpligtelser som følge af WTO-medlemskabet, og ikke er en hindring for et tættere samarbejde mellem EU og Kasakhstan; at påpege, at det vil resultere i konkurrence, hvis indgåelsen af en udvidet partnerskabs- og samarbejdsaftale forsinkes; at være klar til at bistå Kasakhstan i dets bestræbelser for at fremme moderne økonomiske institutioner, såfremt sådanne bestræbelser iværksættes ah) at tilskynde Kasakhstans regering til at føre bevis for sin fornyede støtte til gennemsigtighedsinitiativet for udvindingsindustrien (EITI) ved at fjerne alle lovgivningsmæssige og administrative hindringer for en vellykket gennemførelse og give uafhængige civilsamfundsorganisationer fuld adgang til at deltage i initiativet ai) at indføje et kapitel om konvergens mellem Kasakhstans og EU's standarder og reguleringsordninger, navnlig inden for de sektorer og nøgleområder, hvor der er et stort potentiale for samhandel mellem EU og Kasakhstan aj) at understrege, at vandrelaterede spørgsmål er blandt de vigtigste kilder til spændinger og potentielle konflikter i regionen, og understrege betydningen af en regional tilgang for at beskytte fælles vandressourcer og forvalte dem korrekt; i den forbindelse at understrege betydningen af, at alle lande i regionen uden yderligere forsinkelse undertegner og ratificerer Espoo-konventionen og Århus-konventionen og fremmer inddragelsen af lokale aktører i beslutningstagningen ak) at intensivere deres tekniske bistand til Kasakhstan inden for bevaring og forvaltning af vandressourcer generelt som led i EU's vandinitiativ for Centralasien og med henblik på forbedring af forholdet mellem opstrøms og nedstrøms lande i regionen og indgåelse af bæredygtige vanddelingsaftaler al) at støtte og bistå Kasakhstan i dets bestræbelser på at redde Aralsøen inden for rammerne af det handlingsprogram, der er iværksat af Den Internationale Fond for Redning af Aralsøen (IFAS) am) at bistå Kasakhstan med indførelsen af effektive afbødningsforanstaltninger og oprensningsprogrammer for radioaktivt affald og radioaktiv forurening i Semej/Semipalatinsk-regionen an) at udtrykke sin påskønnelse af Kasakhstans indsats for en atomvåbenfri verden og ledende rolle i den globale nedrustningsproces og til fordel for et omfattende forbud på atomprøvesprængninger ao) at henlede opmærksomheden på den kritiske situation med hensyn til demokrati, retsstatsprincippet (herunder bekæmpelse af korruption) og menneskerettighederne og de grundlæggende frihedsrettigheder, navnlig arbejdstagernes rettigheder, der også skaber urimelige konkurrencefordele; i lyset af denne situation at understrege, at der i handelsafsnittet i den nye aftale bør indgå et bindende kapitel om handel og bæredygtig udvikling; ap) at insistere på indførelsen af en effektiv tvistbilæggelsesordning for at sikre, at den indgåede aftale vil blive overholdt; aq) at understrege, at et stærkt kapitel om tjenesteydelser og etablering og Kasakhstans tilpasning til EU's standarder og regelværk (herunder SPS, TBT og IPR) vil føre til øget samhandel og investering, hvilket vil kunne fremme modernisering og diversificering af Kasakhstans økonomi; at understrege betydningen af at forbedre godkendelsesprocedurerne i Kasakhstan for at lette tjenesteydelser og investeringer; ar) at støtte Kasakhstans bestræbelser på at fjerne alle ikke-toldmæssige hindringer, der hidtil har været til hinder for udviklingen af handel og investeringer i landet; as) at fokusere den økonomiske og handelsrelaterede bistand til Kasakhstan på udvikling af SMV'er og hjælp til virksomhedsformidlingsorganisationer; at) at medtage stærkere og bindende bestemmelser om virksomhedernes sociale ansvar set i lyset af de seneste beskyldninger om korruption rettet mod europæisk baserede selskaber, der opererer i Kasakhstan; au) at tillægge det den allerstørste betydning, at europæisk baserede foretagender, der arbejder i Kasakhstan og navnlig i udvindingsindustrien, respekterer ILO's standarder vedrørende fagforeningsrettigheder samt miljø-, sundheds- og sikkerhedsmæssige standarder; av) med forhandlingerne at sikre, at dumpingmetoder i forbindelse med fosforproduktion og eksport effektivt udelukkes, eftersom europæiske producenters interesser angiveligt lider skade som følge af den påståede dumpingimport, og da det er umuligt at udvinde og genbruge fosfor fra sekundære fosforstrømme; aw) at sikre en passende tilstedeværelse af økonomi- og handelsspecialister i EU-delegationen i Kasakhstan. Andre bestemmelser ax) at høre Europa-Parlamentet vedrørende bestemmelser om parlamentarisk samarbejde; at styrke Parlamentets, de parlamentariske samarbejdsudvalgs og de interparlamentariske møders rolle som middel til at overvåge forhandling og gennemførelse af partnerskabsaftaler; at støtte Parlamentets indsats for at fremme dialog og et regelmæssigt bilateralt og multilateralt parlamentarisk samarbejde ay) at sikre, at den nye partnerskabs- og samarbejdsaftale henviser til respekten for de demokratiske principper, de grundlæggende rettigheder og menneskerettighederne og retsstatsprincippet som væsentlige elementer i aftalen, således at en af parternes manglende overholdelse af disse medfører, at der træffes foranstaltninger, der senere kan føre til suspension af aftalen az) sammen med de kasakhiske myndigheder at medtage klare benchmarks og bindende tidsfrister for gennemførelsen af den nye partnerskabs- og samarbejdsaftale og indføre en omfattende tilsynsmekanisme, herunder regelmæssige rapporter til Parlamentet, som også vil blive anvendt forud for møderne i Samarbejdsrådet ba) at etablere en omfattende overvågningsmekanisme mellem Parlamentet og Tjenesten for EU’s Optræden Udadtil, så snart aftalen er indgået, med henblik på at sikre, at der tilvejebringes omfattende og regelmæssig information om implementeringen af partnerskabs- og samarbejdsaftalen, og navnlig af dens målsætninger; denne mekanisme bør omfatte følgende elementer: i) levering af information til EP om de mål, der forfølges med EU-aktioner og -holdninger i alle spørgsmål, der vedrører Kasakhstan ii) levering af information til EP, der kan gøre det muligt at foretage en benchmarking af resultaterne af EU's og Kasakhstans aktioner og kaste lys over udviklingen på menneskerettigheds-, demokrati- og retsstatsområdet i landet, navnlig ved at — give adgang til relevante interne dokumenter fra Tjenesten for EU’s Optræden Udadtil under iagttagelse af de fornødne fortrolighedskrav — give Parlamentet observatørstatus under de briefingmøder, der finder sted forud for møderne i Samarbejdsrådet, og indsigt i de dokumenter, Rådet og Kommissionen får adgang til — inddrage civilsamfundet i udarbejdelsen af denne information og i vurderingen af situationen bb) at tilskynde EU’s forhandlere til at fortsætte det tætte samarbejde med Europa-Parlamentet og løbende give informationer, ledsaget af dokumentation, om fremskridt i forhandlingerne i henhold til artikel 218, stk. 10, i traktaten om Den Europæiske Unions funktionsmåde, der bestemmer, at Europa-Parlamentet straks skal underrettes fuldt ud i alle faser af proceduren bc) at sikre tilstrækkelig EU-støtte til et omfattende og bæredygtigt samarbejde med de centralasiatiske lande, herunder med henblik på en vellykket implementering af den nye partnerskabs- og samarbejdsaftale med Kasakhstan;